ȘTIU, 28 iunie 2021, cu Irina Ursu și Dan Pavel.
Trei români din cinci ar vota un partid naționalist care mizează pe religie și familia tradițională – asta în perioada în care președintele Cehiei spune că e dezgustat de persoanele transgender. Azi în prima zi de BAC – profesorii au copiat. Cei care au făcut subiectele la română au dat copy-paste la subiectele de la simularea din martie. O nouă mostră de inutilitate de la Guvernul României – a mai încărcat internetul cu patru filmulețe de vaccinare. Elevii care dau BAC-ul acum se bucură că au scăpat de școala care va urma după ei. Ministrul Educației propune un nou sistem – mai multă școală, mai puține vacanțe – ca să îi ajungem pe europenii care învață mai mult și mai bine. Mai sunt trei zile până când pașaportul de vaccinare devine realitate. Pentru vaccinați, el e valabil până în iunie 2022, pentru cei trecuți prin boală – șase luni, iar pentru cei care au făcut teste – 72 de ore la PCR și 24 de ore la testele rapide. România devine în acte țara IT-iștilor. Un absolvent de facultate din opt este specializat în IT, matematică sau statistică.
Raluca Maniță, Răzvan Țupa și Vasile Nicoară au făcut parte din juriu.